หุ้นเช้า3ส.ค.ปิดลบ13.03จุด
หุ้นภาคเช้า 3 ส.ค. ดัชนีปิดลดลง 13.03 จุด ที่ 1,126.58 จุด ท่ามกลางมูลค่าซื้อขาย 20,125.28 ล้านบาท
3 ส.ค. 2554

หุ้นภาคเช้า 3 ส.ค. ดัชนีปิดลดลง 13.03 จุด ที่ 1,126.58 จุด ท่ามกลางมูลค่าซื้อขาย 20,125.28 ล้านบาท




ตลาดหุ้นวันที่ 3 ส.ค. เปิดตลาดดัชนีปรับตัวลดลงจนมาปิดการซื้อขายภาคเช้าที่ระดับ 1,126.58 จุด ลดลง 13.03 จุด หรือ 1.14% มูลค่าการซื้อขาย 20,125.28 ล้านบาท 
มูลค่าการซื้อขายสูงสุด 5 อันดับแรก
1.PTT ปิดที่ 342 บาท ลดลง 6 บาท หรือ 1.72% มูลค่าซื้อขาย 1,659 ล้านบาท 2.BBL ปิดที่ 166.50 บาท ลดลง 5.50 บาท หรือ 3.20% มูลค่าซื้อขาย 1,101 ล้านบาท 3.KTB ปิดที่ 20 บาท ลดลง 0.50 บาท หรือ 2.44% มูลค่าการซื้อขาย 1,079 ล้านบาท 4.SCB ปิดที่ 123 บาท ลดลง 2 บาท หรือ 1.60% มูลค่าการซื้อขาย 1,076 ล้านบาท5.ADVANC ปิดที่ 118.50 บาท เพิ่ม 3 บาท หรือ 2.60% มูลค่าการซื้อขาย 996 ล้านบาท 
บล.ฟิลลิป ระบุว่า ตลาดหุ้นไทยวันนี้อ่อนตัวลงหลังจบข่าวการปรับเพดานหนี้สหรัฐหลังวุฒิสภา ผ่านร่างกฎหมายไปแล้ว ขณะที่มูดี้ส์ประกาศยังคง อันดับเครดิตสหรัฐที่ระดับ Aaa แต่มีมุมมองเชิงลบ ซึ่งหมายความว่าอาจมีการปรับลด อันดับเครดิตได้ภายใน 12-18 เดือนข้างหน้า ซึ่งจะสร้างแรงกดดันในการปรับลดการ ขาดดุลงบประมาณของสหรัฐ และตลาดได้หันกลับไปรอความเห็นจากทาง S&amp;P ที่ขู่จะ ปรับลดอันดับเครดิตของสหรัฐในช่วงก่อนหน้านี้ 
รวมถึงตัวเลขเศรษฐกิจของสหรัฐที่น่า ผิดหวังในระยะหลัง ทำให้นักลงทุนเริ่มกังวลกับภาวะเศรษฐกิจโลก นอกจากนี้แล้ว มอง ปัญหาหนี้สินของทางยุโรปจะเป็นปัญหาหนักในระยะต่อไป ทำให้ภาพรวมตลาดหุ้น ไทยจะได้รับแรงกดดันเชิงลบจากปัจจัยภายนอกและกลับเข้าสู่โหมดแกว่งตัวในทางลดลงไปอีกระยะหนึ่ง แต่อาจมีปัจจัยภายในเรื่องความคืบหน้าด้านการเมือง และแรงซื้อต่างชาติช่วยประคองการอ่อนตัวของตลาดได้เป็นระยะ
สำหรับกลยุทธ์การลงทุนระยะนี้นั้นให้เน้นเลือกลงทุนในหุ้นที่คาดมีปันผลระหว่างกาลในเกณฑ์ดี มองแนวต้านที่ระดับ 1,145-1,150 จุด และแนวรับที่ระดับ 1,133-1,130 จุด